Accident grav, noaptea trecută, în Mamaia Nord. O tânără poliţistă a fost rănită de un motociclist, în timp ce-şi exercita atribuțiunile de serviciu. Agenta a fost lovită de un motociclist pe care încerca să îl tragă pe dreapta, pentru o verificare.

Polițiștii de la Rutieră au deschis un dosar penal, după ce un motociclist a lovit o poliţistă în vârstă de 23 de ani care ar fi încercat să-l oprească pentru verificări.

Accidentul a avut loc în noaptea de sâmbătă spre duminică, în jurul orei 3.00, pe DC 86, în localitatea Năvodari, dinspre centrul orașului către stațiunea Mamaia.